Държавен вестник, бр. 47, 2016 г., стр. 41

БРОЙ  47	
Д Ъ Р Ж А В Е Н  В Е С Т Н И К 	
СТР.  41  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ВЪТРЕШНИТЕ РАБОТИ
ЗАПОВЕД № 8121з-581
от 8 юни 2016 г.
На основание чл. 33, т. 9 и чл. 150, ал. 1 от 
Закона за Министерството на вътрешните работи 
нареждам:
В Етичния кодекс за поведение на държавни­
те служители в Министерството на вътрешните 
работи, утвърден със Заповед № 8121з-348 от 
25.07.2014 г. (ДВ, бр. 67 от 2014 г.), в т. 13 букви 
„а“ – „м“ се изменят така:
„а) законност – изпълнение на служебните 
задължения в съответствие със законите на 
страната и при зачитане и спазване правата и 
основните свободи на гражданите, като не се 
поддава на натиск, заплахи, стимули, преки или 
косвени влияния независимо от техния източник, 
повод или причина;
б) опазване и защита на човешкия живот – при 
изпълнение на служебните си задължения следва 
поведение за защита правото на живот и лична 
сигурност на гражданите, като защитава и спазва 
конституционно установения принцип за право на 
живот на всеки и следва убеждението, че посега­
телството върху човешкия живот се преследва и 
наказва като най-тежко престъпление;
в) уважение и зачитане достойнството и правата 
на гражданите – уважава достойнството на всеки 
човек както при изпълнение на служебните си 
задължения, така и извън службата и не допуска 
предпочитание, предубеждение или предразсъ­
дъци въз основа на раса, произход, етническа 
и политическа принадлежност, пол, религия, 
образование, убеждения, лично и обществено 
положение или имуществено състояние;
г) лоялност – поведение, насочено към утвър­
ждаване и подобряване на авторитета и доброто 
име на институцията, изразяващо се в коректно 
и почтено отношение към колегите и уважение 
на мнението и личния им живот;
д) честност – добросъвестно, прямо и откро­
вено поведение при изпълнение на служебните 
задължения, което не допуска зависимост или 
друга обвързаност с външни лица и организации, 
която би могла да повлияе на изпълнението им;
е) почтеност – морално и благоприлично/
пристойно поведение, основано на етичните 
правила за поведение, при вземане на решения 
или упражняване на правомощия, като не приема 
материални или нематериални облаги независимо 
от естеството им, които не му се следват и могат 
да поставят под съмнение неговата независимост 
и безпристрастност;
ж) безпристрастност – точно, обективно и 
непредубедено изпълнение на служебните задъл­
жения, като създава условия за равнопоставеност 
между гражданите при упражняване на своите 
правомощия и избягва поведение, което може да 
се възприеме като привилегироване, предразпо­
ложеност или предубеденост;
з) политическа неутралност – не членува в 
политически партии, не осъществява политиче­
ска дейност, не изразява политически възгледи, 
както и не предприема други действия, с които 
се нарушава политическият неутралитет;
и) компетентност – познава и спазва норма­
тивната уредба и вътрешноведомствените актове, 
регламентиращи изпълнението на служебните 
задължения, притежава способности и умения 
за тяхното коректно прилагане;
к) отговорност – качество на дейността, обу­
славящо отчетност на действията при и по повод 
изпълнение на служебните задължения пред 
висшестоящите и обществото;
л) конфиденциалност – поведение, съобразено 
с международните принципи за защита на данните 
и националното законодателство, гарантиращо 
неприкосновеност на личността и личния живот 
на гражданите, посредством опазване фактите и/
или сведенията, станали известни на служителя 
при или по повод изпълнение на служебните 
задължения;
м) недопускане тормоз на работното място – не 
допуска и не толерира деяния спрямо колеги, с 
които се причинява физическа и/или психическа 
болка, заплаха, причиняване на уплах и/или 
страдание.“
Министър:
Р. Бъчварова
4836
КОМИСИЯ ЗА ФИНАНСОВ НАДЗОР
РЕШЕНИЕ № 318-ОЗ
от 25 май 2016 г.
Като взе предвид представените към заявлени­
ето документи, на основание чл. 13, ал. 1, т. 5 във 
връзка с чл. 16, ал. 1, т. 1 от Закона за Комисията 
за финансов надзор във връзка с чл. 32, ал. 2 и 
чл. 33 КЗ (в сила от 1.01.2016 г.), чл. 34, ал. 3 във 
връзка с ал. 1 КЗ (в сила от 1.01.2016 г.) и чл. 29, 
ал. 4 и 7 КЗ (в сила от 1.01.2016 г.) Комисията за 
финансов надзор реши:
Издава на „Застрахователно акционерно дру­
жество ДаллБогг: Живот и здраве“ – АД, ЕИК 
200299615, със седалище и адрес на управление 
гр. София 1172, район „Изгрев“, ж.к. Дианабад, 
бул. Г. М. Димитров 1, лиценз за разширяване 
обхвата на лиценза на застрахователя с група от 
класове застраховки по раздел ІІ, буква „А“ на 
приложение № 1 от Кодекса за застраховането 
(в сила от 1.01.2016 г.), а именно:
– По т. 10. Гражданска отговорност, свърза­
на с притежаването и използването на моторно 
превозно средство:
т. 10.2. „Гражданска отговорност на превоз­
вача с моторни превозни средства по суша“;
– По т. 14 „Кредити“, включваща следните 
рискове: несъстоятелност (обща), експортен 
кредит, кредит на вноски, ипотеки, земеделски 
(селскостопански кредит);